De ce apar petele negre pe răsaduri? Poate le-ai observat și tu, dar nu știi care este cauza și poate nu știi nici cum să scapi de ele. În primul rând este bine să fii conștient de faptul că pot exista mai multe cauze.
Petele negre apar pe suprafața răsadurilor de legume. Ele indică prezența anumitor boli ori dăunători. Drept urmare, este important să știm care este cauza, dar și ce să facem mai departe.
În general, petele negre apar pe răsaduri de roșii sau de ardei. Iar în acest caz, cei de la agrointel.ro scriu că agentul cauzal al bolii ar fi bacteria aerobă a solului, Xanthomonas campestris pv. vesicatoria.
Cum se transmite aceasta? În general prin semințe. Totuși, pe lângă semințe, răspândirea bolii este facilitată și de resturi de plante bolnave. Important de știut este însă că bacteria nu trăiește în sol, astfel că moare după câteva zile. O altă cauză o pot reprezenta și anumiți acarieni, care nu sunt tocmai vizibili.
Trebuie menționat faptul că aceste pete negre pot apărea pe plante în orice stadiu de dezvoltare. Rezultatul este că răsadurile slăbesc și nu se mai dezvoltă. Iar cel mai negru scenariu este cel în care întreaga recoltă e ruinată.
Dacă nu iei măsuri din timp, petele negre s-ar putea să se extindă destul de repede. Iar în final, frunzele afectate devin mai galbene și cad. Mai departe, răsadurile tinere pot să moară.
Ce să faci în această situație și cum să scapi de petele negre de pe răsaduri? În primul rând, prevenția este cheia. Înainte de toate, este bine să alegi soiuri de plante rezistente la boli. Un alt lucru esențial e să dezinfectezi semințele înainte de plantare.
Totodată, este bine să dezinfectezi și pământul de răsad. El poate conține resturi vegetale care au agenți patogeni. Dacă prevenția nu a funcționat iar petele negre apar pe răsaduri totuși, e nevoie de măsuri.
În primul rând trebuie să scapi de răsadurile bolnave, astfel încât plantele sănătoase să fie în siguranță. De asemenea, ai grijă și menține un nivel ridicat de umiditate al aerului, astfel încât celelalte plante să fie în siguranță. În cele mai rele cazuri, când vorbim de o deteriorare severă, atunci se pot utiliza acaricide din comerț.